google/wiki40b huggingface dataset:
Tarian singa

Tarian Singa (bahasa Cina: 舞獅; pinyin: wǔshī) ialah sebahagian daripada tarian tradisional dalam adat warisan masyarakat Cina, yang mana penari akan meniru pergerakan singa dengan menggunakan kostum singa. Kostum singa itu dimainkan oleh dua orang penari iaitu seorang memainkan di bahagian hadapan dengan menggerakan kepala kostum, manakala pasangan penari akan memainkan bahagian belakang kostum singa tersebut. Kedua-dua penari itu akan bergerak seakan-akan singa di atas pentas yang disediakan. Tarian singa ini akan diiringi oleh gong, dram, dan dentuman mercun yang dikatakan akan membawa tuah.

Sejarah

Sejarah singa dianggap sebagai pelindung dalam kebanyakan adat orang Asia, terutamanya bagi mereka yang berketurunan orang Cina. Tarian singa menjadi adat di negara China, Taiwan, Jepun, Korea, Thailand, Indonesia, Malaysia, Singapura, dan Vietnam. Setiap negara tersebut mempunyai corak dan bentuk tarian yang berlainan. Namun, tarian ini lebih terkenal sebagai warisan orang Cina, kerana dikatakan sejarahnya bermula lebih 1,000 tahun lalu. Dua tarian singa yang amat popular ialah "Tarian Singa Utara" dan "Tarian Singa Selatan".
Tarian singa Utara berasal dari bahagian utara China yang menggunakan tarian ini sebagai hiburan diraja. Kostum singa tersebut menggunakan warna merah, jingga, (hijau dan kuning bagi kostum singa betina). Tarian Singa Utara ini mempunyai lebih banyak pergerakan akrobatik dan bertujuan sebagai hiburan.
Tarian Singa Selatan menjadi lambang yang mempunyai ciri-ciri yang berkaitan dengan alam sekitar. Tarian ini selalu dipersembahkan sebagai istiadat ataupun upacara untuk membuang semangat jahat dan dipersembahkan sebagai upacara meminta tuah. Tarian Singa Selatan menggunakan pelbagai warna. Kepala kostum mempunyai mata yang lebih besar daripada Singa Utara, dan mempunyai cermin serta sebatang tanduk di hadapan kepalanya. Mata singa itu pula berwarna hitam bersama-sama warna putih atau merah bersama-sama warna putih. Hal ini bertujuan untuk menunjukkan sifat singa yang pemalu.
Kampung Simpang Ampat

Poskod

Poskod yang digunakan di Kampung Simpang Ampat, Baling, Kedah adalah 09100.
Two Sisters

Sinopsis

Setelah adik perempuan Mei Yue dibebaskan dari hospital sakit jiwa, dia kembali bersatu dengan kakaknya Mei Xi dan mereka pulang ke rumah keluarga mereka yang terbiar. Bagaimanapun, ada sesuatu yang menghantui rumah itu dan adik pun mula menjadi gila setelah melihat benda-benda yang tidak boleh dijelaskan. Disebaliknya mereka simpan satu rahsia gelap dan tragik keluarga mereka dari dulu, yang semuanya akan terbongkar di atas pulangan mereka.
Kōta, Aichi

Bandar kembar

Secara domestik, pekan ini menjalinkan hubungan dengan bandar Shimabara di wilayah Nagano sejak 11 Oktober 2017.
Stoczek Łukowski

Stoczek Łukowski merupakan sebuah bandar yang terletak di wilayah Lublin, Poland.
Sabrina Ali

Kehidupan awal

Beliau dilahirkan pada 26 Jun 1980 di Kuala Lumpur dan mempunyai adik-beradik seramai lima orang, termasuk tiga adik-beradik tiri. Seluruh ahli keluarga beliau berkecimpung dalam bidang lakonan, Miller, Aliff Alli dan Farali Khan membina nama dalam kerjaya lakonan di Indonesia. Sepupu beliau ialah pasangan adik-beradik pelakon dan pengarah filem terkenal, iaitu Syamsul Yusof dan Syafiq Yusof. Bapa saudara beliau ialah Datuk Yusof Haslam yang merupakan pelakon, pengarah, penerbit filem dan pengasas Skop Productions, ibu beliau merupakan kakak kepada Datuk Yusof.

Kerjaya

Sabrina Ali dan suami menyertai musim kedua rancangan Sehati Berdansa, sebuah program realiti tarian terbitan Astro, bersama-sama peserta selebriti lain termasuk Sazzy Falak dan suami, Nazril Idrus. Beliau kemudiannya, berlakon bersama Tania Hudson dalam siri TV, Mayang Mengurai di TV3.
Beliau membuat penampilan pertama di layar lebar menerusi filem seram Khurafat: Perjanjian Syaitan (2011) arahan Syamsul Yusof yang mana beliau memegang watak sebagai Anna, bekas teman wanita Johan lakonan sepupunya. Beliau kembali bekerja dengan Syamsul menerusi watak sebagai Zati, ibu tiri Maria lakonan Nabila Huda dalam filem seram yang meraih kutipan pecah panggung, Munafik (2016). Peranan filem beliau yang lain termasuk watak sebagai Faridah dalam filem drama biografi, Makrifat Cinta dan sebagai Diana dalam KL Special Force. 
Sabrina juga muncul dalam iklan pesanan khidmat masyarakat, "#PintarkahAnda" terbitan Perbadanan Kemajuan Filem Nasional (Finas).
Pada 13 Januari 2018, beliau melancarkan produk wangian Sphere Perfume Sweet dan Exclusive Sabrina, yang dikhususkan untuk wanita dan mesra wuduk.

Kehidupan peribadi

Sabrina berkahwin sebanyak dua kali. Beliau pernah mendirikan rumahtangga bersama pasangannya Mohamad Shahrin Abdul Halim yang berasal dari Singapura pada 2006, mereka memfailkan perceraian pada 2010. Beliau kemudiannya berkahwin dengan Syed Amirul Syed Ahmad pada 2011 dan bercerai 3 tahun kemudian.
Ippenschied

Ippenschied merupakan sebuah kawasan perbandaran terletak di daerah Bad Kreuznach, North Rhine-Westphalia, Jerman.
Darjah Gemilang Seri Melaka

Darjah Gemilang Seri Melaka (D.G.S.M.) ialah salah satu anugerah darjah kebesaran yang dikurniakan oleh kerajaan Melaka. Darjah kebesaran ini dizahirkan pada 1 Jun 1978 dan penyandangnya mendapat gelaran "Datuk Seri".
Pertempuran Varna

Latar belakang

Kerajaan Beraja Hungary mengalami krisis selepas kemangkatan Raja Sigismund pada tahun 1437. Menantu lelaki dan pewaris baginda, Raja Albert, memerintah hanya untuk dua tahun dan mangkat pada tahun 1439, meninggalkan janda baginda Elizabeth dengan anakanda yang belum lahir, Ladislaus the Posthumous. Para bangsawan Hungary melantik Raja Władysław III dari Poland yang masih muda menaiki takhta Hungary, mengharap bantuan baginda untuk mempertahankan diri dari Uthmaniyyah. Selepas pertabalan untuk takhta Hungary, baginda tidak kembali lagi ke tanah air asal baginda, menyerahkan pemerintahan Hungary kepada seorang bangsawan yang berpengaruh yang bernama John Hunyadi.
Selepas ekspedisi yang gagal pada tahun 1440–42 menentang Belgrade dan Transylvania, dan kekalahan dalam "kempen panjang" kepada Hunyadi pada tahun 1442–43, sultan Uthmaniyyah Murad II menandatangani sebuah perjanjian damai selama 10 tahun dengan Hungary. Selepas baginda berdamai dengan Emiriah Karaman di Anatolia pada bulan Ogos 1444, baginda turun dari takhta dan menyerahkannya kepada paduka putera baginda yang berusia 12 tahun, Mehmed II.
Bimbang akan serangan Uthmaniyyah daripada sultan Uthmaniyyah yang baru dan tiada pengalaman, Hungary berkejasama dengan Venice dan Paus Eugene IV untuk to mengatur pasukan tentera salib baru yang diketuai oleh Hunyadi dan Władysław III. Selepas menerima berita ini, Mehmet II menyedari bahawa baginda masih terlalu muda dan tidak berpengalaman untuk menentang perikatan ini. Baginda memanggil semula Murad II kembali untuk menaiki takhta dan mengetuai tentera di medan peperangan, tetapi Murad II enggan. Murka kepada ayahanda baginda yang telah lama bersara untuk hidup sederhana di barat daya Anatolia, Mehmed II bertitah menulis, "Jika ayahanda Sultan, berangkatlah dan ketuai tentera ayahanda. Jika anakanda Sultan, anakanda dengan ini menitahkan ayahanda berangkat dan ketuai tentera anakanda." Hanya selepas menerima surat ini, Murad II bersetuju untuk mengetuai tentera Uthmaniyyah.
Universiti Burundi

Universiti Burundi terletak di Bujumbura. Ia adalah satu-satunya universiti awam di Burundi. Kebanyakan kemudahannya adalah semakin teruk dan rosak ketara disebabkan oleh perang saudara. Di peringkat awal, ia telah dimiliki dan dikendalikan oleh Gereja Roman Katolik dan pendaftaran adalah kira-kira 13,000 orang.

Sejarah

Pada awal tahun 1960-an, pendidikan tinggi di Burundi terdiri daripada tiga institusi: Institut Pertanian Ruanda-Urundi, institut facultaire of Usumbura (institut Universiti Usumbura), dan Fakulti Sains Usumbura. Pada tahun 1964, ketiga-tiga institusi ini telah bergabung untuk mewujudkan Universiti rasmi Burundi, dikenali sebagai Université officielle de Bujumbura (UOB).

Sekolah dan institut =

Universiti ini dibahagikan kepada sekolah-sekolah dan institut, yang terdiri daripada jabatan-jabatan. Sekolah dan institutnya adalah seperti berikut:
Bindusara

Bindusara (memerintah sekitar 297 – sekitar 273 BCE) merupakan maharaja empayar Maurya kedua di India. Beliau merupakan anakanda pengasas Dinasti Chandragupta, dan ayahanda pemerintah yang masyhur, Ashoka.
Taman Sinar Harapan

Taman Sinar Harapan (TSH) merupakan institusi yang dikhaskan kepada Orang Kurang Upaya Masalah Pembelajaran yang merangkumi kategori Lewat Perkembangan Global, Sindrom Down, Lembam, Austisme, Attention Deficit Hyperactivity Disorder (ADHD) dan Kurang Upaya Intelektual yang memerlukan penjagaan, latihan, pemulihan dan perlindungan.
Perkhidmatan ini terbuka kepada Orang Kurang Upaya yang berdaftar dengan Jabatan Kebajikan Masyarakat dan disyorkan oleh pegawai perubatan atau pakar perubatan. Ia terbuka kepada warganegara Malaysia dan bermastautin di Malaysia.
Lewin Brzeski

Lewin Brzeski merupakan sebuah bandar yang terletak di wilayah Opole, Poland.
Raichur

Demografik 2001

Menurut bancian India pada tahun 2001, Raichur memiliki bilangan penduduk seramai 205,634. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Raichur memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Muzium Perhutanan Negeri Pulau Pinang

Muzium Perhutanan Negeri Pulau Pinang terletak di Telok Bahang, Pulau Pinang.
Muzium Perhutanan Negeri Pulau Pinang terletak di bawah pentadbiran Jabatan Perhutanan Pulau Pinang. Ia terletak di bawah kuasa kerajaan negeri yang mengawal hasil hutan.
Muzium Perhutanan ini di buka untuk para pengunjung bagi tujuan pendedahan terhadap perkembangan dan peranan hutan ke atas kehidupan manusia sejagat.
Pada bulan September 2010 kerja-kerja menaiktaraf ruang dalam Muzium Perhutanan telah dimulakan, dan buat masa ini Muzium Perhutanan Negeri Pulau Pinang sedang ditutup bagi kerja-kerja penyelenggaraan bangunan dan artifek.
Persona

Persona, dalam penggunaan sehari-hari perkataan ini adalah sebuah peranan sosial atau watak yang dimainkan oleh seorang pelakon. Perkataan ini berasal dari bahasa Latin, di mana ia pada asalnya dirujuk kepada teater topeng. Perkataan Latin mungkin berasal dari perkataan Etruscan, "phersu", dengan makna yang sama, dan dari Yunani πρόσωπον (prosōpon). Pengertiannya pada zaman Rom yang terakhir berubah untuk menunjukkan "watak" dalam persembahan teater atau mahkamah undang-undang, apabila ia menjadi jelas bahawa individu yang berbeza boleh memainkan peranan yang sama, dan sifat-sifat undang-undang seperti hak, kuasa, tugas dan diikuti peranan. Individu-individu yang sama seperti pelakon boleh memainkan peranan yang berbeza, setiap satu dengan ciri-ciri undang-undang sendiri, kadang-kadang walaupun dalam penampilan mahkamah yang sama.
Kampung Ayer Tawar, Endau

Poskod

Poskod yang digunakan di Kampung Ayer Tawar, Endau, Johor ialah 86900.
Kampung Padang Lalang, Alor Setar

Poskod

Poskod yang digunakan di Kampung Padang Lalang, Alor Setar, Kedah ialah 06250.
Limehe Timur

Poskod

Poskod yang digunakan di Limehe Timur adalah 96271. Terdapat 7 buah desa di dalam daerah kecamatan Tabongo.
Kelapa Indah

Poskod

Poskod yang digunakan di Kelapa Indah adalah 15117. Terdapat 8 buah desa di dalam daerah kecamatan Tangerang.
Pasukan bola sepak kebangsaan New Caledonia

Kit

Nike adalah pembekal kit semasa untuk pasukan kebangsaan. Sehingga 2012, kit rumah pasukan kebangsaan ialah jersi kelabu dengan seluar pendek merah dan stoking merah. Kit jauh adalah jersi merah dengan seluar pendek merah dan sarung kaki putih.
Barry Lyndon

Jalan cerita

Seorang Irish liar memenangi hati seorang balu kaya dan mengambil alih kedudukan suaminya yang meninggal dalam bangsawan Kurun ke-18.

Barisan pelakon

Filem ini turut disertai oleh beberapa orang pelakon terkenal, antaranya adalah Ryan O'Neal, Marisa Berenson, Patrick Magee
Evangeline

"Evangeline, A Tale of Acadie" ialah syair yang diterbitkan pada 1847 oleh penyair Amerika, Henry Wadsworth Longfellow.
Kimono

Kimono (着物, secara literal bermaksud "sesuatu yang dipakai") merupakan sejenis pakaian yang juga merupakan pakaian rasmi negara Jepun. Asalnya, perkataan "kimono" merujuk kepada setiap jenis pakaian, tetapi kini perkataan tersebut dikaitkan secara khususnya dengan pakaian tradisional penuh yang digunakan kain perempuan, lelaki dan kanak-kanak.
Kimono selalu berbentuk T, jubah bergaris lurus yang labuh ke paras pergelangan kaki, beserta kolar dan lengan baju panjang. Secara tradisionalnya, seorang wanita yang belum berkahwin memakai sejenis pakaian kimono yang digelar furisode, yang terdiri daripada lengan baju paras lantai, dalam majlis-majlis tertentu.
Kimono selalunya dibalutkan pada tubuh badan, bermula dengan sebelah kirinya di atas sebelah kanannya (kecuali jika disarungkan pada mayat untuk dikebumikan) dan diketatkan dengan sebuah tali pinggang lebar yang digelar obi, di mana ia disarungkan di bahagian belakang. Kimono secara umumnya dipakai bersama-sama kasut tradisional (terutamanya Geta); dan zori sejenis selipar kulit dan sarung kaki jenis belah-kaki (tabi).
Masjid Al-Ridzwan, Kampung Behor Mali

Sejarah

Masjid Al-Muqarrabin digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Muqarrabin adalah Mohamad Yatim B Kamis. Masjid Al-Muqarrabin memiliki No Daftar: MY-09-KGR-00035.
Lagu Kebangsaan RSS Azerbaijan

Latar belakang

Lagu kebangsaan ini digunakan mulai tahun 1944 hingga 1992. Komposernya adalah Uzeyir Hajibeyov yang juga menggubah Azərbaycan Respublikasının Dövlət Himni, lagu kebangsaan yang dipakai Azerbaijan saat ini. Adapun penulis liriknya adalah Süleyman Rüstem, Samed Vurgun, dan Hüseyn Arif. Pada tahun 1978, liriknya sedikit diubah untuk menghilangkan sebutan yang merujuk pada Josef Stalin. Setelah Azerbaijan merdeka dari Kesatuan Soviet pada tahun 1991, lagu ini masih dipakai sebagai lagu kebangsaan sampai setahun kemudian.
Angkatan Keadilan Insan Malaysia

AKIM dan perkembangannya

AKIM pernah bertanding dalam pilihan raya umum 1999 untuk kerusi-kerusi parlimen Pasir Puteh dan Kota Bharu, tetapi tidak berjaya.
Pada tahun 2008, Hanafi Mamat selaku presiden parti itu mendaftarkan diri untuk bertanding dalam pilihan raya kecil Permatang Pauh, tetapi hanya berjaya meraih 92 undian, sekaligus kerugian deposit RM 15,000. Walaupun begitu, beliau berharap agar pilihan raya kecil itu dijadikan landasan untuk mendedahkan partinya kepada umum.
Pada 15 Disember 2010, Datuk Zaid Ibrahim, seorang bekas pemimpin parti UMNO (Barisan Nasional) dan PKR (Pakatan Rakyat), dilantik sebagai Presiden baru parti ini (kemudiannya dipanggil "Ketua Parti") dalam sebuah mesyuarat yang turut menyaksikan perubahan perlembagaan baru dan nama baru parti menjadi "Parti Kesejahteraan Insan Tanah Air" (KITA)
Winduhaji, Sedong

Poskod

Poskod yang digunakan di Winduhaji adalah 45189. Terdapat buah desa di dalam daerah kecamatan Sedong.
Nesseaue

Nesseaue merupakan sebuah kawasan perbandaran terletak di daerah Gotha, Thüringen, Jerman.
Babakanlor

Poskod

Poskod yang digunakan di Babakanlor adalah 42271. Terdapat 10 buah desa di dalam daerah kecamatan Cikeudal (Cikedal).
Daerah Kajran

Kajran merupakan sebuah wilayah di Wilayah Daykundi, Afghanistan.
Mithridates VI dari Pontus

Mithridates VI (Bahasa Greek: Μιθριδάτης), dari Parsi Kuno Mithradatha, "hadiah Mithra"; lahir pada 134 SM, meninggal dunia pada 63 SM, juga mendapat jolokan sebagai Mithradates yang Agung (Megas) dan Eupator Dionysius, adalah seorang Raja Pontus di Anatolia Utara (di Turki kini) dari tahun 119 SM hingga 63 SM. Mithradates pernah menuntut dan mengakui sebagai seorang dari keturunan Iskandar Agung dan Raja Darius I dari Parsi. Mithradates diingati sebagai salah satu musuh paling berjaya Rom yang terlibat dalam pertempuran dengan tiga jeneral paling penting Republik Rom akhir iaitu: Sulla, Lucullus dan Pompey Agung.
Chelodina

Taksonomi

Taksonomi terkini dicadangkan oleh Georges & Thomson, 2010 dengan kemaskini terbaharu oleh van Dijk et al. 2014.
Salam Buku

Poskod

Poskod yang digunakan di Salam Buku adalah 37311. Terdapat 7 buah desa di dalam daerah kecamatan Batang Masumai.
Keduanan

Poskod

Poskod yang digunakan di Keduanan adalah 45155. Terdapat  buah desa di dalam daerah kecamatan Depok.
Akhbar Nanyang Won Pau

Sejarah

Akhbar Nanyang Won Pau ini turut disenaraikan dalam Katalog Suratkhabar dan majalah bahasa Cina, Arkib Negara Malaysia 1991 dengan nombor ISBN 967-912-028-7.
Untuk tujuan rujukan dan penyelidikan, terdapat salinan akhbar tersebut di Arkib Negara Malaysia bertarikh
1963 Jun - Dis.
Kenderaan tempur infantri

Kenderaan tempur infantri (bahasa Inggeris: Infantry Fighting Vehicle atau IFV) juga dikenali sebagai "Kenderaan Tempur Infantri Mekanis" merupakan sejenis kenderaan tempur berperisai digunakan bagi membawa infantri ke medan pertempuran dan memberi bantuan tembakan kepada mereka.
Siri Bimbingan Jiwa - Pesonanya Sabar

Ringkasan

Buku Siri Bimbingan Jiwa - Pesonanya Sabar ini merupakan buku kategori Motivasi & Bimbingan.
Kampung Telaga Daing

Poskod

Poskod yang digunakan di Kampung Telaga Daing, Kuala Terengganu, Terengganu adalah 21300.
Kampung Tok Kassim

Poskod

Poskod yang digunakan di Kampung Tok Kassim, Alor Setar, Kedah adalah 05350.
Jalani Sidek

Kehidupan peribadi

Beliau ialah anak keempat daripada enam beradik dan juga yang ketiga dari lima Sidek bersaudara. Jalani dan adik-beradiknya mendapat pendedahan mengenai sukan badminton dari bapa mereka, Haji Mohd Sidek. Berkembang dengan sistem sokongan yang berputar di sekitar Badminton, Jalani menjadi bukti berjalan kaki untuk salah seorang ahli sukan paling menaik dalam eranya. Di bawah bimbingan bapanya, Jalani dan saudara-saudaranya yang lain dilatih menjadi juara. Jalani Sidek adalah alumni Victoria Institution (kumpulan 1976-1980).
Beliau berkahwin dengan penerbit filem Raja Azmi Raja Sulaiman pada 23 Disember 1984 dan dikurniakan dua anak, iaitu Puteri Suraya (lahir 1985), Puteri Suhaida (lahir 1989) dan Megat Deli (lahir 1994). Pasangan ini memfailkan perceraian pada 27 Jun 2012 ekoran konflik rumah tangga yang berterusan. Beliau berkahwin kali kedua dengan Zaleha Khalid pada 10 November 2013.

Gambaran dalam komik Anak-Anak Sidek

Jalani digambarkan sebagai seorang yang penyabar dan sering meleraikan pergaduhan antara adik-beradiknya, terutamanya Rahman dan Rashid.
Di dalam komik bilangan kesembilan, "Misbun Membelah Awan", kaki kanan Jalani pernah tersepit di celah basikal selepas basikal yang dinaikinya bersama Misbun terlanggar bonggol di jalan.
Di dalam komik bilangan ke-16, "Bun Tersalah Jerat", Jalani pernah pengsan di dalam hutan selepas cuba memanjat pokok untuk mendapatkan sarang burung.

Kerjaya

Beliau merangkul pingat gangsa bersama dengan abangnya Razif dalam perlawanan beregu pada Sukan Olimpik 1992. Anak-anak Sidek menjadi pemenang pingat Olimpik yang pertama ke atas negara mereka sejak penyertaan pada temasya 1956 di Melbourne. Semasa perjalanan karier dengan abangnya Razif, mereka memenangi beberapa gelaran kejohanan tempatan dan antarabangsa. Detik paling bersejarah semasa beliau menjadi pemain termuda yang memenangigelaran Kejohanan Seluruh England pada 1982.
Selepas bersara sebagai pemain badminton, beliau mengasaskan sebuah kelab badminton bagi mencari bakat pemain baru, yang dipanggil Kelab Nusa Mahsuri, yang mana beliau menjadi penasihat sejak 1996. Beliau bertanggungjawab dalam perkembangan adik beradik Hashim, Roslin dan Hafiz untuk menjadi pemain badminton kebangsaan Malaysia.
Perdiguera

Perdiguera merupakan sebuah kawasan perbandaran yang terletak di wilayah Zaragoza, Aragon, Sepanyol
ISO 639

Ruang kod Alpha-3

Oleh sebab kod Alpha-3 ini mempunyai tiga huruf, had atas untuk bilangan bahasa dan himpunan bahasa yang dapat diwakili ialah 26 × 26 × 26 = 17 576. Bahagian 2 mentakrifkan dua kod khas, iaitu mul, und, dan satu julat simpanan, qaa-qtz (500 kod), serta 23 kemasukan kembar (kod B/T). Kesemua ini berjumlah 545 kod yang tidak boleh digunakan dalam Bahagian 3 untuk mewakili bahasa, atau dalam Bahagian 5 untuk mewakili himpunan bahasa. Yang tinggal ialah 17 576 - 545 = 17 032.
Le Fraysse

Le Fraysse ialah sebuah komun yang terletak di komun Tarn di selatan Perancis.
Sekolah Kebangsaan Felda Neram Satu

Sejarah

Sejarah penubuhan Sekolah Kebangsaan Felda Neram Satu bermula pada tahun 1977 yang berasal dari sebuah bilik stor baja di Felda Neram Satu. Ia merupakan sebuah sekolah kelas bercantum yang mempunyai seramai 150 orang murid. Guru Besar yang pertama berkhidmat di sekolah ini ialah Megat Ayub b. Megat Majid dan tenaga pengajarnya pula seramai 8 orang yang terdiri daripada 7 orang lelaki dan 1 perempuan. Pada tahun tersebut tidak ada jalan tar yang menghubungi Felda Neram satu dengan bandar terdekat, Kuantan begitu juga dengan kawasan sekitarnya. Menjelang tahun 1979, Sekolah Kebangsaan Felda Neram Satu telah di pindahkan ke satu kawasan yang luasnya 4 ekar dan mempunyai bangunan sekolahnya sendiri ( bangunan A sekarang ).
Kampung Likas

Poskod

Poskod yang digunakan di Kampung Likas, Kota Kinabalu, Sabah ialah 88450.
Mauves-sur-Huisne

Mauves-sur-Huisne ialah sebuah komun di jabatan Orne di barat-laut Perancis.
Sinjai

Pertanian

Pertanian yang menonjol dari kabupaten Sinjai adalah lada dan coklat. Lada tumbuh hampir di semua kecamatan kecuali di kecamatan Pulau Sembilan. Luas kawasan tanamnya mencapai 3,249 hektar dengan jumlah penghasilan 2,380 per tahun. Sedangkan coklat atau koko tumbuh hampir di semua kecamatan dengan luas kawasan tanam 4,178 hektar dan hasil panen per tahun mencapai 2,129 tan. Sinjau mengkesport coklat-coklat ini ke Eropah.
Tapenade

Sejarah

Tapenade berasaskan zaitun dengan ikan bilis dan/atau cuka boleh didapati dalam masakan Itali dan didokumenkan dalam buku masakan Rom purba sejak beribu-ribu tahun sebelum kemunculan perkataan Perancis tapenade, atau bahkan bahasa Perancis itu sendiri. Salah satu resipi tapenade terawal diketahui, Olivarum conditurae, muncul dalam De re Rustica Columella, ditulis dalam abad pertama Masihi . Cato the Elder ( 234-149 SM) memasukkan resipi untuk Epityrum, lepa zaitun seperti tapenade, dalam bab 119 dari bukunya "On Agriculture."
Tapenade kadang-kadang dikelirukan dengan salad zaitun New Orleans, komponen kritikal dalam sandwic New Orleans, muffaletta. Salad zaitun New Orleans adalah lebih tepat dipanggil giardiniera; ia tidak mengandungi kaper tetapi mengandungi kubis bunga, lobak merah dan saderi.

Penyediaan

Bahan asas tapenade adalah zaitun. Buah zaitun (paling biasa zaitun hitam) dan kaper dicincang halus, dihancurkan dan dicampur. Minyak zaitun kemudian ditambah sehingga campuran menjadi pes. Tapenade sering berperisa berbeza di pelbagai kawasan dengan bahan-bahan lain seperti bawang putih, herba, ikan bilis, jus lemon atau brendi.

Penyajian

Tapenade boleh digunakan sebagai sebahagian daripada pembuka selera dihidang sebagai sapuan pada keropok, roti berkerak atau crudités. Ia juga boleh digunakan sebagai perasa. Tapenade juga digunakan dalam menyediakan hidangan ikan.
Anvin

Anvin merupakan sebuah komun di jabatan Pas-de-Calais di utara Perancis.
Préchacq-Josbaig

Préchacq-Josbaig merupakan sebuah komun di jabatan Pyrénées-Atlantiques di barat-daya Perancis.
Nyanglan

Poskod

Poskod yang digunakan di Nyanglan adalah 80752. Terdapat 13 buah desa/kelurahan di dalam daerah kecamatan Banjarangkan.
Sanur

Poskod

Poskod yang digunakan di Sanur adalah 80228. Terdapat 10 buah desa/kelurahan di dalam daerah kecamatan Denpasar Selatan.